CELEX: 32020D0402(01)
Language: et
Date: 2020-04-01 00:00:00
Title: Komisjoni otsus, 1. aprill 2020, millega muudetakse otsust 2017/C 287/03, millega määratakse mahepõllumajandusliku tootmise tehnilise nõuande eksperdirühma liikmed ja koostatakse reservnimekiri 2020/C 110/04

2.4.2020   
               
               
                  ET
               
               
                  Euroopa Liidu Teataja
               
               
                  C 110/4
               
            
         KOMISJONI OTSUS,
         1. aprill 2020,
         millega muudetakse otsust 2017/C 287/03, millega määratakse mahepõllumajandusliku tootmise tehnilise nõuande eksperdirühma liikmed ja koostatakse reservnimekiri
         (2020/C 110/04)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse komisjoni 3. juuni 2009. aasta otsust 2009/427/EÜ, millega luuakse mahepõllumajandusliku tootmise tehnilise nõuande eksperdirühm, (1) eriti selle artikli 4 lõiget 2,
         ning arvestades järgmist:
         
                     (1)
                  
                  
                     Otsusega 2009/427/EÜ moodustas komisjon mahepõllumajandusliku tootmise tehnilise nõuande eksperdirühma (edaspidi „eksperdirühm“).
                  
               
                     (2)
                  
                  
                     Komisjoni otsusega 2017/C 287/03 (2) koostati eksperdirühma liikmeteks määratud ekspertide nimekiri vastavalt otsuse 2009/427/EÜ artikli 4 lõikele 2 ning kooskõlas nõukogu määruse (EÜ) nr 834/2007 (3) kohaldamisalaga.
                  
               
                     (3)
                  
                  
                     Määrus (EÜ) nr 834/2007 tunnistati kehtetuks Euroopa Parlamendi ja nõukogu määrusega (EL) 2018/848 (4). Seda kohaldatakse muu hulgas meresoola ning muude toiduks ja söödaks kasutatavate soolade suhtes, mis ei kuulunud määruse (EÜ) nr 834/2007 kohaldamisalasse.
                  
               
                     (4)
                  
                  
                     Määruse (EL) 2018/848 artikli 21 lõike 1 kohaselt on komisjonil õigus võtta vastu delegeeritud õigusakte, et lisada üksikasjalikke tootmisnõudeid meresoola ning muude toiduks ja söödaks kasutatavate soolade kohta. Vastavalt otsuse 2009/427/EÜ artikli 2 punktile b abistab eksperdirühm komisjoni uute tootmiseeskirjade väljatöötamisel.
                  
               
                     (5)
                  
                  
                     Selleks et abistada komisjoni meresoola ning muude toiduks ja söödaks kasutatavate soolade tootmiseeskirjade väljatöötamisel, tuleks kooskõlas otsuse 2009/427/EÜ artikli 5 lõikega 2 luua soolatootmise alal kogenud alarühm. Soolatootmise eksperdid tuleks lisada otsusega 2017/C 287/03 koostatud reservnimekirja.
                  
               
                     (6)
                  
                  
                     Kooskõlas otsuse 2009/427/EÜ artikli 4 lõikega 2 ja vastavalt komisjoni läbipaistvuspoliitikale avaldati ekspertide kandideerimiskutse komisjoni eksperdirühmade ja muude sarnaste üksuste registris. Taotlejate esitatud toimikuid hinnati ja hindamise põhjal tehti valik, mille alusel lubati lisada neli soolatootmise eksperti eksperdirühma alalisteks liikmeteks määratud reservnimekirja kandidaatide hulka.
                  
               
                     (7)
                  
                  
                     Valikumenetluse lõpuleviimiseks peaks komisjon lisama need eksperdid kandidaatide reservnimekirja,
                  
               ON TEINUD JÄRGMISE OTSUSE:
         
            Artikkel 1
            Komisjoni otsuse 2017/C 287/03 lisa B osas esitatud eksperdirühma alalisteks liikmeteks määratud reservnimekirja kandidaatide tähestikulises järjekorras nimekirja lisatakse järgmised nimed:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 1. aprill 2020
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 139, 5.6.2009, lk 29.
         
            (2)  Komisjoni otsus 2017/C 287/03, millega määratakse mahepõllumajandusliku tootmise tehnilise nõuande eksperdirühma liikmed ja koostatakse reservnimekiri (ELT C 287, 31.8.2017, lk 3).
         
            (3)  Nõukogu 28. juuni 2007. aasta määrus (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.7.2007, lk 1).
         
            (4)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).